Charade

Charade (Ŝarado) estas usona amafera mistera drama komedia filmo de 1963 reĝisorita de Stanley Donen kaj verkita de Peter Stone kaj Marc Behm, en kiu stelulas Cary Grant kaj Audrey Hepburn en ĉefaj roloj, kaj aktoras ankaŭ Walter Matthau, James Coburn, George Kennedy, Dominique Minot, Ned Glass kaj Jacques Marin en pli duarangaj roloj. Ĝi enhavas tri ĝenrojn: nome ĝi estas trilera, komedia kaj amafera filmo. 

En 2002, la filmo estis konservata en la usona National Film Registry de la Kongresa Biblioteko de Usono kiel "kulture, historie aŭ estetike grava"."Films Selected for the National Film Registry in 2002 (January 2003) - Library of Congress Information Bulletin". Kongresa Biblioteko de Usono.  

Intrigo

En Parizo, Regina Lambert (Audrey Hepburn) pretas divorci kiam ŝi malkovras, ke ŝia edzo estis mistere murdita dum fervoja veturado, elpreninte la tutan monon (250 mil dolaroj) de la paro, mono kiu nun estas malaperinta. Regina estas helpita de Peter Joshua (Cary Grant), kiu povus aŭ ne havi monajn interesojn en sia rilato al ŝi. 

En la usona ambasado, Reggie renkontiĝas kun la agento de la CIA Bartholomew. Li komunikas al ŝi, ke dum la Dua Mondmilito, kvin homoj, inter kiuj ŝia edzo, ŝtelis 250 000 usonajn dolarojn destinitaj al financado de la Franca Rezistado. Ili estis arestitaj de la germanoj, sed unu el ili, Carson Dyle, estis mortigita.

Reggie estas sekvita de la komplicoj, kiuj kredas, ke ŝia edz transigis al ŝi la monon. Ŝi serĉas la helpon de Peter Joshua, kiun ŝi renkontis en Megève, sed li montriĝas interkonsentinta kun la ŝtelistoj. Krome, ŝi malkovras sinsekve plurajn identecojn: li prezentiĝis kiel la frato de Carson Dyle, poste kiel ŝtelisto nomita Adam Canfield. Lia tri perekutantoj estas misteru murditaj unu post alia. La esplorado finfine montras la sekreton de la mono: ĝi estis konvertita en tri poŝtmarkoj de kolekto. La filo de la amikino de Regina vendis ilin al filatelisto kiu, komprenante la eraron, redonas ilin al Regina. 

Geaktoraro kaj roluloj
 Cary Grant kiel Brian Cruikshank (alinome Peter Joshua, Alexander Dyle kaj Adam Canfield)
 Audrey Hepburn kiel Regina "Reggie" Lampert
 Walter Matthau kiel Carson Dyle (alinome Hamilton Bartholomew)
 James Coburn kiel Tex Panthollow
 George Kennedy kiel Herman Scobie
 Dominique Minot kiel Sylvie Gaudel
 Ned Glass kiel Leopold W. Gideon
 Jacques Marin kiel Inspektisto Edouard Grandpierre
 Paul Bonifas kiel Mr. Felix, la filatelisto
 Thomas Chelimsky kiel Jean-Louis Gaudel

Referencoj

Eksteraj ligiloj
 en imdb

Kategorio:Anglalingvaj filmoj
Kategorio:Usonaj filmoj
Kategorio:Filmoj aperintaj en 1963
Kategorio:Dramaj filmoj
Kategorio:Amaferaj filmoj
Kategorio:Trileraj filmoj
Kategorio:Krimaj filmoj